10 જાન્યુઆરીના રોજ આ બાળકી ગાયબ થઈ ત્યારથી 17 જાન્યુઆરીના રોજ તેની ઘાતકી હત્યા થયેલી લાશ મળી આવી ત્યા સુધી તેનું શું થયું તે અંગેની વિગતો ભયાનક છે. કેમકે એ ઘટનાઓમાં માનવીય દુષ્ટતાના સિમાડા દેખાય છે. બાળકનું અપહરણ કરવું, ડ્રગ આપવું, તેને મંદિરમાં પુરી રાખવું, તેને વારંવાર મારીને તેના ઉપર બળાત્કાર ગુજારવો અને છેલ્લે તેની હત્યા કરીને અને લાશને ફેંકી દેવી... ઘટનાક્રમ અતિ ભયાનક છે. ગુનેગારો સાથે સ્થાનિક પોલીસની સંડોવણી આખા કેસને વધુ ભયાનક બનાવે છે. તેમાંનો એક આરોપી તો વળી બાળકીના માતાપિતાએ બાળકી ગુમ થયાની ફરિયાદ કર્યા પછી તેમની સાથે શોધવા નિકળ્યો હતો, બાળકી ક્યા છે, તેની સાથે શું થઈ રહ્યુ છે તે જાણતો હોવા છતા!